Crisis On Infinite Earths Bakal Menampilkan Tyler Hoechlin & Brandon Routh Sebagai Superman
Tahun lalu, siri ‘crossover’ tahunan Arrowverse, Elseworlds telah memperkenalkan Batwoman yang dilakonkan oleh aktres Ruby Rose. Tahun ini, penerbit francais DC di CW sedang merancang kejutan lebih besar dengan melibatkan karakter superhero DC yang paling dikenali iaitu Superman. Dalam siri ‘crossover’ Crisis on Infinite Earths itu nanti, aktor Tyler Hoechlin dan Brandon Routh akan kembali memainkan peranan mereka sebagai ‘Man of Steel’, dan kedua-dua akan membawa watak tersebut dalam bingkai masa yang berbeza Hoechlin dan Routh merupakan ahli Arrowverse dimana Hoechlin memainkan peranan sebagai Superman dalam siri televisyen Supergirl dan Routh sebagai Ray Palmer/The Atom dalam siri televisyen Legends Of Tomorrow.  Routh yang pernah membawakan watak Superman dalam filem ‘soft reboot’ Superman Returns arahan Bryan Singer akan memainkan dua peranan dalam siri ‘crossover’ itu nanti iaitu sebagai Clark Kent dan karakternya dalam Legend Of Tomorrow iaitu The Atom. Buat masa ini, tidak diketahui episod manakah yang bakal menyaksikan Hoeclin dan Routh memainkan watak mereka sebagai Superman. Crisis on Infinite Earths akan mengabungkan keseluruhan francais Arrowverse yang terdiri daripada Arrow, The Flash, Supergirl, DC’s Legends of Tomorrow, dan Batwoman. Siri ini akan dibahagikan kepada dua bahagian dimana tiga episod akan bersiaran pada bulan Disember manakala dua lagi akan bersiaran pada Januari 2020. Arrow, The Flash, Supergirl, DC’s Legends of Tomorro Dalam finale ‘crossover’ Elseworlds yang lalu, Monitor (LaMonica Garrett) memberi amaran kepada wira tentang “Krisis” yang akan berlaku.